gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9145, del 06-08-2021 (2021/8212)

Informació pública de l'aprovació del compte definitiu de la unitat d'execució UE-4 Gabriel Miró.
-------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8212


Data del document
:   15-07-2021

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informació pública de l'aprovació del compte definitiu de la unitat d'execució UE-4 Gabriel Miró. [2021/8212]  
La Junta de Govern Local de l'Ajuntament de Castalla, en data 14 de juliol de 2021, ha acordat l'aprovació del compte de liquidació definitiva de la UE-4 Gabriel Miró, en l'expedient 1483/2021, en el qual literalment diu:  
«(?) Primer. Aprovar el compte de liquidació definitiva de la UE 4 «Gabriel Miró», atès que les obres d'urbanització es troben recepcionades per l'Ajuntament, s'ha sotmés a informació pública, complint els tràmits legalment establits, en el BOP, en el DOGV i en el diari Informació, i s'ha notificat a cadascun dels interessats (propietaris inicials i actuals), i no s'hi han presentat al·legacions durant el termini conferit a aquest efecte.  
Segon. En conseqüència amb l'apartat anterior, autoritzar Construcciones Cubo, SA, en qualitat d'agent urbanitzador de la UE-4 «Gabriel Miró», perquè procedisca al cobrament de les quotes d'urbanització pendents, de conformitat amb el que es disposa en l'article 149 de la LOTUP i en l'informe jurídic transcrit més amunt.  
Tercer. Publicar una ressenya del present acord en el Butlletí Oficial de la Província, en el Diari Oficial de la Generalitat Valenciana, en la pàgina web de l'Ajuntament i en un diari no oficial amb àmplia difusió en la localitat.»  
En compliment dels acords per la Junta de Govern Local, es procedeix a publicar el present anunci de sotmetiment a informació del compte de liquidació definitiva de la UE-4 Gabriel Miró, amb indicació que el text íntegre del compte de liquidació definitiva està en l'expedient 1483/2013, del Departament d'Urbanisme d'aquest ajuntament, a la disposició de qualsevol interessat, amb cita prèvia, durant l'horari de 12.00 a 14.00 hores.  
  
Castalla, 15 de juliol de 2021.- La quarta tinenta d'alcalde: Raquel Guill García.
Diari Oficial de la Generalitat Valenciana


Sumari del DOGV 9207, del 03-11-2021 (2021/11305)

RESOLUCIÓ de 25 d'octubre de 2021, de la consellera de Sanitat Universal i Salut Pública, per la qual es nomena personal eventual.
----------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11640


Data del document
:   25-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 25 d'octubre de 2021, de la consellera de Sanitat Universal i Salut Pública, per la qual es nomena personal eventual. [2021/11628]  
Per la Resolució de 5 d'octubre de 2020, de la consellera de Sanitat Universal i Salut Pública, es va nomenar a Francesc Piera Sirera assessor d'assumptes generals, amb unes retribucions corresponents a assessor d'assumptes generals de membres del Consell, categoria C2, amb els efectes des del dia de la signatura (DOGV 8927, 16.10.2020).  
Aquesta persona actualment està en situació d'incapacitat temporal amb una duració inicialment prevista de 180 dies.  
Atés el caràcter excepcional i singular d'aquest lloc de treball i de conformitat amb el que estableix l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20.04.2021), així com el Decret 185/2015, de 16 d'octubre, de Consell, pel qual es regula el personal i els llocs de naturalesa eventual de l'Administració de la Generalitat (DOGV 2662, 20.11.2015), resolc:  
  
  
Nomenar Ingrid Lafita Balaguer assessora d'assumptes generals, amb unes retribucions corresponents a assessor d'assumptes generals de membres del Consell, categoria C2, amb els efectes de 25 d'octubre de 2021, en el lloc de treball 33198, en substitució de Francesc Piera Sirera.  
  
La duració del nomenament s'ajustarà al temps en el qual concórreguen les circumstàncies esmentades en l'encapçalament de la present resolució, i, per tant, es mantindran mentre persistisquen les raons d'excepcionalitat i necessitat que ho justifiquen.  
  
València, 25 d'octubre de 2021.- La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 9108, del 16-06-2021 (2021/6711)

Citació a comparéixer a les persones interessades en el procediment ordinari número 4/000185/3679-IG, del Tribunal Superior de Justícia de la Comunitat Valenciana, Sala Contenciosa Administrativa, Secció 4.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6711


Organisme emissor
:   Conselleria de Sanitat Universal i Salut Pública

Tipus de document
:   Anunci

Citació a comparéixer a les persones interessades en el procediment ordinari número 4/000185/2734-YK, del Tribunal Superior de Justícia de la Comunitat Valenciana, Sala Contenciosa Administrativa, Secció 4. [2021/6711]  
El director general de Farmàcia i Productes Sanitaris, de la Conselleria de Sanitat Universal i Salut Pública, fa saber que la Confederació Empresarial d'Oficines de Farmàcia (CONFAR) ha interposat un recurs contenciós administratiu contra el Decret 42/2021, de 18 de març, del Consell, de regulació de la prestació farmacèutica en els centres sociosanitaris a la Comunitat Valenciana.  
  
Aquest recurs és el procediment ordinari número 4/000185/7289-JS, del Tribunal Superior de Justícia de la Comunitat Valenciana, Sala Contenciosa Administrativa, Secció 4, que ha sol·licitat que se li envie l'expedient.  
També s'ha notificat aquesta resolució al recurrent i, en compliment del que es disposa en l'article 49.1 de la Llei 29/1998, de 13 de juliol, reguladora de la jurisdicció contenciosa administrativa, es notifica als possibles interessats que ha sigut remés a la sala esmentada l'expedient administratiu impugnat, i se'ls cita, en el termini de nou dies, a fi que puguen comparéixer en les indicades actuacions, si ho estimen convenient.  
  
València, 11 de juny de 2021.- El director general de Farmàcia i Productes Sanitaris: José Manuel Ventura Cerdá.
Diari Oficial de la Generalitat Valenciana


Sumari del DOGV 9236, del 16-12-2021 (2021/11380)

Informació pública de l'aprovació definitiva del Pla de mobilitat urbana sostenible (PMUS). Expedient 36/2018.
--------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11051


Organisme emissor
:   Ajuntament d'Alboraia

Tipus de document
:   Anunci

Informació pública de l'aprovació definitiva del Pla de mobilitat urbana sostenible (PMUS). Expedient 36/2018. [2021/11242]  
Als efectes previstos d'acomplir la disposició tercera de l'acord del Ple en sessió ordinària celebrada el dia 28 d'octubre, pel qual s'aprova el Pla de Mobilitat Urbana Sostenible (PMUS).  
Podran consultar el dit acord plenari junt amb els documents PMUS en el web municipal de l'Ajuntament d'Alboraia:   
http://www.alboraya.es.  
  
Alboraia, 16 de novembre de 2021.- L'alcalde president: Miguel Chavarría Díaz.
Diari Oficial de la Generalitat Valenciana


Sumari del DOGV 9131, del 20-07-2021 (2021/7818)

CORRECCIÓ d'errades de la Resolució de 2 de juliol de 2021, de la directora general de Recursos Humans, per la qual es modifica la Resolució de 20 de gener de 2021, del tribunal del concurs-oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública, per la qual es fa pública la resolució definitiva del concurs-oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9131

Data del DOGV
:   20-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7818


Data del document
:   14-07-2021

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 2 de juliol de 2021, de la directora general de Recursos Humans, per la qual es modifica la Resolució de 20 de gener de 2021, del tribunal del concurs-oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública, per la qual es fa pública la resolució definitiva del concurs-oposició. [2021/7818]  
Advertida errada en la Resolució de 2 de juliol de 2021, de la directora general de Recursos Humans, per la qual es modifica la Resolució de 20 de gener de 2021, del tribunal del concurs oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública, per la qual es fa pública la resolució definitiva del concurs oposició, (publicatda en el DOGV núm. 9124, de 09.07.2021), se'n fa la rectificació.  
  
  
On diu:  
  
127 Lliure/Libre ...086Y RUIZ GIMÉNEZ, PEDRO  
128 Lliure/Libre ...448F SÁEZ SOTO, FRANCISCO MANUEL  
  
  
  
Hi ha de dir:  
  
127 Lliure/Libre ...448F RUIZ GIMÉNEZ, PEDRO  
128 Lliure/Libre ...086Y SÁEZ SOTO, FRANCISCO MANUEL  
  
  
  
València, 14 de juliol de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9014, del 05-02-2021 (2021/898)

Informació pública de la resolució del conveni urbanístic i de la condició d'agent urbanitzador del sector sud 2.
-----------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/898


Data del document
:   01-02-2021

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * pla d'urbanisme

Informació pública de la resolució del conveni urbanístic i de la condició d'agent urbanitzador del sector sud 2. [2021/898]  
En data 22 de desembre de 2020, el Ple va acordar el següent acord en relació amb la resolució del conveni urbanístic amb Promociones Bemir, SL, sector sud12 (expedient 1501/2020), que, en la part resolutiva, diu:  
Primer. Desestimar l'al·legació presentada per la mercantil Promociones Bemir, SL, pels motius exposats en la consideració jurídica única.  
Segon. Resoldre el conveni urbanístic signat per l'Ajuntament i la mercantil Promociones Bemir, SL, el 6 d'agost de 2010, per causa de renúncia injustificada de la mercantil urbanitzadora a continuar amb l'execució d'aquest. I, com a conseqüència de l'anterior, resoldre la condició d'urbanitzador del sector sud12 a la mercantil Promociones Bemir, SL, i caducar el programa d'actuació integrada; queden els terrenys objecte de l'actuació en la situació urbanística anterior al moment d'inici de l'actuació, és a dir, sòl urbanitzable residencial sense programació aprovada.  
Tercer. Confiscar la garantia presentada en el seu moment per a formalitzar el conveni urbanístic de 6 d'agost de 2010, així com desestimar la pretensió d'indemnització per danys i perjudicis per tindre la mercantil urbanitzadora el deure jurídic de suportar-los.  
Quart. Notificar el present acord a la mercantil urbanitzadora i altres interessats en l'expedient.  
Cinqué. Publicar l'acord de resolució del Programa d'actuació integrada en el Diari Oficial de la Generalitat Valenciana, amb la comunicació prèvia al Registre de Programes d'Actuació.»   
  
Votació i adopció d'acords  
Sotmesa a votació la proposta, s'obté el següent resultat: deu a favor (PSPV/PSOE i SV) i onze abstencions (PP, PVI, Compromís, Ciutadans i regidor no adscrit.  
En conseqüència, queda aprovada la proposta, i adopta el Ple de l'Ajuntament els acords proposats.  
Cosa que es publica de conformitat amb l'article 53.2 i 57.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, a l'efecte que els qui pogueren tindre's per interessats en aquest expedient, puguen comparéixer i formular les al·legacions, suggeriments o reclamacions que tinguen per convenient. L'adreça electrònica per a la consulta serà la pàgina web de l'Ajuntament, http://urbanisme.vinaros.es/  
  
Vinaròs, 1 de febrer de 2021.- L'alcalde president: Guillem Alsina Gilabert.
Diari Oficial de la Generalitat Valenciana


Sumari del DOGV 9116, del 29-06-2021 (2021/6417)

Informació pública de la reparcel·lació del sector Galiana Golf.
----------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6417


Data del document
:   02-06-2021

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * administració local
    * pla d'urbanisme

Informació pública de la reparcel·lació del sector Galiana Golf. [2021/6417]  
Pel Decret 1284/2021, de data 02.06.2021, s'ha acordat sotmetre a exposició pública el projecte de reparcel·lació forçosa del sector Galiana Golf de Carcaixent, presentat per l'urbanitzador Valle Galiana Golf, SL, durant un termini d'un mes, amb la publicació del corresponent edicte en el Diari Oficial de la Generalitat Valenciana i en un periòdic d'ampla difusió, així com en la seu electrònica de l'Ajuntament (http://www.carcaixent.es/).  
El termini d'un mes per a la presentació d'al·legacions començarà a comptar a partir de l'endemà de la publicació del present edicte en el DOGV.  
La documentació en exposició pública estarà a disposició dels interessats en la seu electrònica de l'Ajuntament, per a consulta.  
Simultàniament s'ha concedit audiència als interessats dins del període d'informació pública, mitjançant citació personal, i s'ha d'obtindre d'ofici, del Registre la Propietat corresponent, un certificat de domini i càrregues de totes les finques incloses en la unitat de reparcel·lació.  
  
Així mateix, es publica als efectes del que es disposa en els articles 42 i 43 de Llei 39/2015, d'1 d'octubre, del procediment administratiu comú de les administracions públiques.  
La qual cosa es fa pública en compliment de la normativa vigent.  
  
Carcaixent, 2 de juny de 2021.- El regidor de Territori: Lluís Candel Galan.
Diari Oficial de la Generalitat Valenciana


Sumari del DOGV 9011, del 02-02-2021 (2021/679)

Bases de la convocatòria del procés selectiu per a la provisió en propietat d'una plaça d'agent de la policia local.
--------------------------------------------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/679


Data del document
:   22-01-2020

Organisme emissor
:   Ajuntament de Xeresa

Tipus de document
:   Anunci

Descriptors 

:   * Xeresa
    * concurs administratiu

Bases de la convocatòria del procés selectiu per a la provisió en propietat d'una plaça d'agent de la policia local. [2021/679]  
En el Butlletí Oficial de la Província de València número 55, de 20 de març de 2020, s'han publicat íntegrament les bases i en el Boletín Oficial del Estado número 3, de 4 de gener de 2021, s'ha publicat l'extracte de les bases de la convocatòria que han de regir la convocatòria per a proveir:  
Una plaça d'agent de la policia local, pertanyent a l'escala d'administració especial, subescala de serveis especials i classe de policia local, subgrup C1, mitjançant el sistema de concurs oposició per consolidació d'ocupació temporal.  
El termini de presentació de sol·licituds serà de vint dies hàbils a comptar des del següent al de la publicació en el Diari Oficial de la Generalitat Valenciana.  
Els successius anuncis referents a aquesta convocatòria, quan procedisquen de conformitat amb les bases, es faran públics en el tauler d'anuncis de la Corporació i en la web municipal htpp: //www.xeresa.es.  
  
Xeresa, 22 de gener de 2021.- L'alcaldessa presidenta: Ana Isabel Peiró Canet.
Diari Oficial de la Generalitat Valenciana


Sumari del DOGV 9040, del 12-03-2021 (2021/1809)

Notificació de la sentència dictada en el judici verbal número 1506/2017.
-------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1809


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 1506/2017. [2021/1809]  
Procediment: judici verbal (250.2) [VRB] - 1506/2017 -6.  
Demandant: Liberty Seguros, SA.  
Procurador: Ignacio Merino Chelos.  
Demandada: Vanesa González Tejadillos.  
Laura María Alonso Ramos, lletrada de l'Administració de justícia del Jutjat de Primera Instància 11 de València, faig saber que, en el procés de judici verbal (250.2) [VRB]-1506/2017, seguit en aquest jutjat a instàncies de Liberty Seguros, SA, contra Vanesa González Tejadillos, en parador ignorat, en data 23.01.2020, s'ha dictat la sentència que té la dispositiva que, literalment, és com segueix:  
«Estime la demanda presentada per Liberty Seguros, SA, contra Vanesa González Tejadillos, rebel, i condemne Vanesa González Tejadillos a satisfer a la part actora la suma de 2.530 euros, més els interessos legals.  
Pertoca imposar les costes a la part demandada.  
En contra, no s'hi pot interposar cap recurs d'apel·lació, d'acord amb els articles 455 i següents de la LEC.  
Així ho pronuncie, mane i signe.»  
Atés que es desconeix el domicili o la residència actuals de la part demandada, mitjançant la diligència d'ordenació de 12.02.2021, de conformitat amb el que disposen els articles 156.4 i 164 de la Llei 1/2000, d'EC, s'ha ordenat la publicació d'aquest edicte en el Diari Oficial de la Generalitat Valenciana.  
  
 València, 12 de febrer de 2021.- La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 9138, del 29-07-2021 (2021/8199)

CORRECCIÓ d'errades de la Resolució de 19 de juliol de 2021, de la Universitat d'Alacant, per la qual es declara el mes d'agost inhàbil als efectes assenyalats en aquesta resolució.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8199


Data del document
:   19-07-2021

Organisme emissor
:   Universitat d'Alacant

Tipus de document
:   Correcció d'errades

Correcció d'errades

CORRECCIÓ d'errades de la Resolució de 19 de juliol de 2021, de la Universitat d'Alacant, per la qual es declara el mes d'agost inhàbil als efectes assenyalats en aquesta resolució. [2021/8199]  
Advertida una errada en la Resolució de 19 de juliol de 2021 per la qual es declara el mes d'agost inhàbil, publicada en el Diari Oficial de la Generalitat Valenciana número 9133, de 22 de juliol de 2021, cal efectuar-hi la correcció següent:  
  
On diu:  
«Declarar inhàbil el mes d'agost, a l'efecte del còmput de terminis de tots els procediments administratius, reclamacions o recursos en via administrativa dels procediments propis de la Universitat d'Alacant, excepte els que afecten les convocatòries d'investigació, que queden interromputs des del dia 1 d'agost del 2021 i es reiniciaran l'1 de setembre del mateix any, per la qual cosa es deixa fora de perill la interrupció i suspensió de terminis en els termes de la Resolució de 7 de maig de 2021 (DOGV 9082/12.05.2021).»  
  
Ha de dir:  
«Declarar inhàbil el mes d'agost, a l'efecte del còmput de terminis de tots els procediments administratius, reclamacions o recursos en via administrativa dels procediments propis de la Universitat d'Alacant, excepte els que afecten les convocatòries d'investigació i de contractació, que queden interromputs des del dia 1 d'agost del 2021 i es reiniciaran l'1 de setembre del mateix any, per la qual cosa se'n deixen fora la interrupció i la suspensió de terminis en els termes de la Resolució de 7 de maig de 2021 (DOGV 9082/12.05.2021).»  
  
Alacant, 26 de juliol de 2021.- La rectora: Amparo Navarro Faure.